CELEX: C2007/082/09
Language: da
Date: 2007-04-14 00:00:00
Title: Sag C-292/05: Domstolens dom (Anden Afdeling) af 15. februar 2007 — I. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos mod Dimosio tis Omospondiakis Dimokratias tis Germanias (anmodning om præjudiciel afgørelse fra Efetio Patron (Grækenland)) (Bruxelles-konventionen — artikel 1, stk. 1, første punktum — anvendelsesområde — borgerlige sager, herunder handelssager — begreb — erstatningssøgsmål anlagt af arvingerne til ofre for massakrer i en kontraherende stat mod en anden kontraherende stat som ansvarlig for handlinger begået af dens væbnede styrker i krigstid)

14.4.2007   
            
            
               DA
            
            
               Den Europæiske Unions Tidende
            
            
               C 82/5
            
         Domstolens dom (Anden Afdeling) af 15. februar 2007 — I. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos mod Dimosio tis Omospondiakis Dimokratias tis Germanias (anmodning om præjudiciel afgørelse fra Efetio Patron (Grækenland))
   (Sag C-292/05) (1)
   
   (Bruxelles-konventionen - artikel 1, stk. 1, første punktum - anvendelsesområde - borgerlige sager, herunder handelssager - begreb - erstatningssøgsmål anlagt af arvingerne til ofre for massakrer i en kontraherende stat mod en anden kontraherende stat som ansvarlig for handlinger begået af dens væbnede styrker i krigstid)
   (2007/C 82/09)
   Processprog: græsk
   Den forelæggende ret
   Efetio Patron
   Parter i hovedsagen
   
      Sagsøgere: I. Lechouritou, V. Karkoulias, G. Pavlopoulos, P. Brátsikas, D. Sotiropoulos, G. Dimopoulos
   
      Sagsøgt: Dimosio tis Omospondiakis Dimokratias tis Germanias
   Sagens genstand
   Anmodning om præjudiciel afgørelse — Efeteio Patron — fortolkning af artikel 1 i Bruxelles-konvention — konventionens anvendelsesområde — søgsmål anlagt af ofre for massakrer mod en kontraherende stat som ansvarlig for handlinger begået af dens væbnede styrker i krigstid
   Konklusion
   Artikel 1, stk. 1, første punktum, i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som ændret ved konventionen af 9. oktober 1978 om Kongeriget Danmarks, Irlands og Det Forenede Kongerige Storbritannien og Nordirlands tiltrædelse, ved konventionen af 25. oktober 1982 om Den Hellenske Republiks tiltrædelse og ved konventionen af 26. maj 1989 om Kongeriget Spaniens og Den Portugisiske Republiks tiltrædelse, skal fortolkes således, at »borgerlige sager «i den forstand, hvori udtrykket er anvendt i denne bestemmelse, ikke omfatter søgsmål, som fysiske personer i en kontraherende stat har anlagt mod en anden kontraherende stat med henblik på at opnå erstatning for den skade, som arvingerne til ofrene for handlinger begået af væbnede styrker i krigstid på den førstnævnte stats område har lidt.
   
      (1)  EUT C 243 af 1.10.2005.